b'\n_START_ARTICLE_\nMasai Ujiri\n_START_PARAGRAPH_\nMasai Ujiri (7. hein\xc3\xa4kuuta 1970) on nigerialainen entinen koripalloilija ja nykyinen NBA-seura Toronto Raptorsin toimitusjohtaja.\n_START_SECTION_\nNuoruus\n_START_PARAGRAPH_\nMasai Ujiri on nigerialaisen is\xc3\xa4n ja kenialaisen \xc3\xa4idin poika, jonka takia h\xc3\xa4nen nimens\xc3\xa4 on Masai. H\xc3\xa4n varttui nuorukaiseksi Zarian kaupungissa Nigerian pohjoisosassa. Masai pelasi muiden nigerialaispoikien tavoin jalkapalloa. 13-vuotiaana h\xc3\xa4n luki amerikkalaisesta urheilulehdest\xc3\xa4 NBA:ssa pelaavasta nigerialaisesta Hakeem Olajuwonista, ja sai innostuksen koripalloon, ja halun p\xc3\xa4\xc3\xa4st\xc3\xa4 pelaamaan NBA:han.\n_START_SECTION_\nUra koripalloilijana\n_START_PARAGRAPH_\nMasain vanhemmat p\xc3\xa4\xc3\xa4st\xc3\xa4v\xc3\xa4t h\xc3\xa4net matkustamaan Yhdysvaltoihin opiskelemaan ja pelaamaan yliopistokoripalloa. NBA:n ovet eiv\xc3\xa4t avautuneet, ja 193-senttinen takamies p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4 etsim\xc3\xa4\xc3\xa4n pelipaikkaa Euroopasta. H\xc3\xa4n matkustaa ensin Englantiin ja sielt\xc3\xa4 edelleen Belgiaan. Syksyll\xc3\xa4 vuonna 2000 h\xc3\xa4n saapuu Suomeen ja Nokialle. Siell\xc3\xa4 Masai Ujiri yritt\xc3\xa4\xc3\xa4 p\xc3\xa4\xc3\xa4st\xc3\xa4 pelaamaan BC Nokian joukkueeseen. H\xc3\xa4n osallistui nelj\xc3\xa4\xc3\xa4n harjoitukseen ja kahteen harjoituspeliin, jonka j\xc3\xa4lkeen h\xc3\xa4n matkusti Tanskaan hakemaan pelipaikkaa. Sit\xc3\xa4 ei kuitenkaan auennut, ja h\xc3\xa4n palasi takaisin Nigeriaan, jossa ryhtyi nuorten valmentajaksi.\n_START_SECTION_\nKykyjenetsij\xc3\xa4st\xc3\xa4 toimitusjohtajaksi\n_START_PARAGRAPH_\nMasai Ujiri yritti saada lahjakkaalle nigerialaispelaajalle pelipaikkaa NBA:han. H\xc3\xa4n matkusti t\xc3\xa4m\xc3\xa4n kanssa Orlando Magicin leirille. Seura kiinnostui Masaista, ja kiinnitti h\xc3\xa4net kansainv\xc3\xa4liseksi kykyjenetsij\xc3\xa4ksi, tosin ilman palkkaa. T\xc3\xa4m\xc3\xa4n j\xc3\xa4lkeen h\xc3\xa4n toimi Denver Nuggetsin kykyjenetsij\xc3\xa4n\xc3\xa4. Vuonna 2008 Toronto Raptors kutsui h\xc3\xa4net toimitusjohtajan kakkosmieheksi. H\xc3\xa4n kuitenkin palasi Denver Nuggetsiin vuonna 2010 toimitusjohtajaksi, ja vuonna 2013 h\xc3\xa4net valittiin NBA:n parhaaksi seurajohtajaksi. H\xc3\xa4n on ainoa t\xc3\xa4m\xc3\xa4n palkinnon voittanut joka ei ole yhdysvaltalainen. Samana vuonna 2013 h\xc3\xa4nest\xc3\xa4 tuli Toronto Raptorsin toimitusjohtaja miljoonasopimuksella. Vuonna 2019 h\xc3\xa4n voitti NBA-mestaruuden Toronto Raptorsin kanssa.'